CELEX: 62019TN0065
Language: hu
Date: 2019-02-05 00:00:00
Title: T-56/19. sz. ügy: 2019. február 5-én benyújtott kereset — AI kontra ECDC

8.4.2019   
            
            
               HU
            
            
               Az Európai Unió Hivatalos Lapja
            
            
               C 131/53
            
         
      2019. február 5-én benyújtott kereset — AI kontra ECDC
      (T-56/19. sz. ügy)
      (2019/C 131/62)
      Az eljárás nyelve: angol
      
         Felek
      
      
         Felperes: AI (képviselők: L. Levi és A. Champetier ügyvédek)
      
         Alperes: Európai Betegségmegelőzési és Járványvédelmi Központ (ECDC)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az ECDC 2018. május 18-i határozatát, amely elutasítja a felperes 2017. június 20-i segítségnyújtás iránti kérelmét;
               
            
                  —
               
               
                  semmisítse meg az ECDC 2018. június 20-i határozatát, amely elutasítja a felperes vizsgálati jelentéshez való hozzáférés iránti, 2018. május 30-i kérelmét;
               
            
                  —
               
               
                  szükség esetén semmisítse meg az ECDC 2018. október 26-i határozatát, amely elutasítja a felperes 2018. július 2-i panaszát;
               
            
                  —
               
               
                  kötelezze az ECDC-t a méltányossági alapon 40 000 euróban meghatározott pénzbeli kártérítés megfizetésére a felperes által állítólag elszenvedett nem vagyoni kár vonatkozásában.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik a 2018. május 18-i vitatott határozat és egyetlen jogalapra a 2018. június 20-i vitatott határozat tekintetében.
      
                  1.
               
               
                  Az első, a meghallgatáshoz való jog megsértésére alapított jogalap a 2018. május 18-i vitatott határozat tekintetében.
               
            
                  2.
               
               
                  A második, az indokolási kötelezettség megsértésére alapított jogalap a 2018. május 18-i vitatott határozat tekintetében.
               
            
                  3.
               
               
                  A harmadik, a nyilvánvaló értékelési és ténybeli hibára, valamint a személyzeti szabályzat 86. cikkének megsértésére alapított jogalap a 2018. május 18-i vitatott határozat tekintetében.
               
            
                  4.
               
               
                  A 2018. június 20-i vitatott határozat tekintetében az egyetlen, az Európai Unió Alapjogi Chartája 41. cikkének és a 45/2001 rendelet (1) 13. cikkének megsértésére alapított jogalap.
               
            
         (1)  A személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendelet (HL 2001. L 8., 1. o.).